Aalborgs Stifts Adresseavis, 1824-08-23
Blandinger. Aarhuus Avis meddeler følgende officielle Beretninger om Hans Høihed Prinds Christian Frederiks Reise paa Bornholm: "Hele Landet var i fuld Bevægelse ved Forventningen om den elskede Prindses Ankomst. Det ærlige trofaste Folk ventede derpaa med Glæde i Øiet og Haab i Hjertet. J Rønne var reist en Æreport, hvor 54 hvidklædte Piger hilsede Prindsen med Sang. Høistsamme bivaante Gudstjenesten, og hørte en Prædiken af Hr. Pastor Balle. Kirken var udsmykket med Blomster. Efter Gudstjenesten besøgte Hs. Høihed naadigst Kjøbmands Enken Mad. Rasch, som Han takkede for hendes Bidrag til Kirkens Forskjønnelse. Ved den lærde Skole modtoges Hs. Høihed i Portens grønne Bue af Rectoren og alle Lærerne. Efter en Sang holdt Rectoren en Tale, som Prindsen besvarede i høist naadige Udtryk. Ligefor Hs. Høiheds Stol var anbragt en Støtte, omvunden med Egeløv og Roser med en forgyldt Jnskription. Borgerne gave en stor Middagsfte. Almueskolen blev indviet. Byen, var illumineret. Den 19de Juli mandeuvrerede Borgerne, derpaa tilbragte Hs. H. nogle Timer paa Hammershuus Slots Ruiner og optog Selv en Grundtegning af det Mærkværdigste. Besøgte atter Latinskolen. Om Aftenen bivaante Hs. H. Skuespillet: den lille Hyrdedreng, i det dramatiske Selskab. Der fremsagdes baade Prolog og Epilog af Rector Bohr. Efter Forestillingen behagede Prindsen at yttre Sin naadige Tilfredshed til Enhver som havde bidraget til Aftenens Glæde. En Æreport med Lamper var anbragt udenfor Skuespilhuset. Den 20de foretog Hs. Høihed Sig en Excursion over St. Clemmens til Dyndaleskoven, hvorigjennem Høistsamme vandrede tilfods til den saakaldte Helligdom. Den 21de havde Prindsen, foranstaltet en Fest for Bornholmerne. Den gaves i Almindingen, hvor festligklædte Borgere og Bønder, Koner, og Piger vare samlede fra alle Kanter. Uden Forskjel dandsede Hs. Høihed heele Natten med Enhver. J en smuk udpyntet Pavillon frembøde Prindsens Domestiqver, Forfriskninger til de Forsamlede, ligesom Viin og Kage til det i Skoven adspredte Folk. Der afbrændtes et Fyrværkerie. Kongens Navnetræk flammede, og Hs. H. udbragte et lydeligt Hurra for Kongen. En Midnatssang blev afsjunget under Fakkelskinn. Hs. H. lod derpaa synge en Sang til Bornholmerne, hvori deres Troskab, Tapperhed og Hengivenhed for Kongehuset rostes. Feldtartilleriets Salut, brændende Tønders Blus i den mørke Nat paa Bjergene, Folkets Jubel og Glæde, de forskjellige ved Fakkelskin oplyste Anlæg og Skovdecorationer, Musik baade fjern og nær, Alt tilsammen gjorde denne landlige Scene til en sand ophøiet Folkefest, der bivaantes af flere end 10,000 Mennesker. Den 22de var Prindsen i Nexøe, hvor Høisamme modtoges under en Æreport med Sang og Jubel. Frederiks Steenbrud toges i Øiesyn, og ved Sit overskuende Blik opdagede Hs. H. en mærkelig Overgang fra Urbjerget til Overgangsbjerget. Overalt opmuntrede Hs. H. til Jordernes Udskiftning, og skildrede ved flere Leiligheder sammes gode Frugter. Ved Sit Taffel, lod Prindsen daglig tilsige Nogle af alle Stænder. Den 25de Juli var endeligen den Dag, da Hs. H. vilde forlade Bornholm. Rønne Piger og Koner vare samlede ved Æreporten, og toge tause, men rørte Afsked med den hulde Prinds. Alle Byens Embedsmænd og en stor Mængde andre Jndvaanere ledsagede Hs. H. til Gudhjem, 3 Mile fra Rønne.